Az EGT-Vegyesbizottság 23/97 határozata

(1997. április 30.)

az EGT-megállapodás XIII. mellékletének (közlekedés) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel a Megállapodás XIII. mellékletét a 28/95 EGT-vegyesbizottsági határozat [1] módosította;

mivel 1995. december 5. és 1996. december 4. között nyolc olyan közösségi jogi aktust fogadtak el a belvízi közlekedés területén, amelynek az Európai Gazdasági Térség számára jelentősége van, és amellyel gyakorlati szempontok miatt egyetlen EGT-vegyesbizottsági határozatnak kellene foglalkoznia;

mivel a belvízi közlekedési területére vonatkozó közösségi jogi aktusokat be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás XIII: melléklete az e határozat mellékletében meghatározottak szerint módosul.

2. cikk

A 2819/95/EK tanácsi rendelet, a 1356/96/EK tanácsi rendelet, a 2254/96/EK tanácsi rendelet, a 2255/96/EK tanácsi rendelet, a 2310/96/EK bizottsági rendelet, a 2326/96/EK bizottsági rendelet, a 96/50/EK tanácsi irányelv és a 96/75/EK tanácsi irányelv izlandi és norvég nyelvű szövegei, melyek e határozat megfelelő nyelvi változatának mellékletét képezik, hitelesek.

3. cikk

A határozat mellékleteiben említett jogi aktusok hatálybalépésére vagy végrehajtására vonatkozó időpontok a Megállapodás alkalmazásában a következőképpen értendők:

- amennyiben a jogi aktus hatálybalépésének vagy végrehajtásának időpontja megelőzi e határozat hatálybalépésének időpontját, e határozat hatálybalépésének időpontját kell alkalmazni,

- amennyiben a jogi aktus hatálybalépésének vagy végrehajtásának időpontja későbbi, mint e határozat hatálybalépésének időpontja, a jogi aktus hatálybalépésének vagy végrehajtásának időpontját kell alkalmazni.

4. cikk

Ez a határozat 1997. május 1-jén lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz.

5. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 1997. április 30-án.

az EGT-Vegyesbizottság részéről

az elnök

C. Day

[1] HL L 231., 1995.9.28., 59. o.

--------------------------------------------------

MELLÉKLET

az EGT-Vegyesbizottság 23/97 határozatához

Az EGT-Megállapodás XIII. melléklete (KÖZLEKEDÉS) az alábbiak szerint módosul.

A. I. fejezet SZÁRAZFÖLDI SZÁLLÍTÁS

A 11. pont (1107/70/EGK tanácsi rendelet) a következő francia bekezdéssel egészül ki:

"- 396 R 2255: A Tanács 1996. november 19-i 2255/96/EK rendelete (HL L 304., 1996.11.27., 3. o.)."

B. IV. fejezet BELVÍZI KÖZLEKEDÉS

1. A 43a. pontot (3921/91/EGK tanácsi rendelet) követően a következő ponttal egészül ki:

"43b. 396 R 1356: A Tanács 1996. július 8-i 1356/96/EK rendelete a szállítási szolgáltatások nyújtására vonatkozó szabadság megvalósításának érdekében bevezetett, a tagállamok közötti belvízi árufuvarozásra vagy személyszállításra alkalmazandó közös szabályokról (HL L 175., 1996.7.13., 7. o.)."

2. A 44. pont (1101/89/EGK tanácsi rendelet) a következő francia bekezdéssel egészül ki:

"- 395 R 2819: A Tanács 1995. december 5-i 2819/95/EK rendelete (HL L 292., 1995.12.7., 7. o.),

- 396 R 2254: A Tanács 1996. november 19-i 2254/96/EK rendelete (HL L 304., 1996.11.27., 1. o.),

- 396 R 2310: A Tanács 1996. december 2-i 2310/96/EK rendelete (HL L 313., 1996.12.3., 8. o.)."

3. A 44. pontot (1101/89/EGK tanácsi rendelet) követően a következő ponttal egészül ki:

"44a. 396 R 2326: A Bizottság 1996. december 4-i 2326/96/EK rendelete a belvízi szállítás szerkezeti fejlesztéséről szóló 1101/89/EGK tanácsi rendeletben említett selejtezési alapokra vonatkozó közösségi és tagállami hozzájárulások 1996. évi arányos felosztásáról (HL L 316., 1996.12.5., 13. o.)."

4. A 45. pontot (1102/89/EGK bizottsági rendelet) követően a következő ponttal egészül ki:

"45a. 396 L 0075: A Tanács 1996. november 19-i 96/75/EK irányelve a Közösségen belüli nemzeti és nemzetközi belvízi szállításra vonatkozó hajóbérleti szerződések és árképzések rendszeréről (HL L 304., 1996.11.27., 12. o.)."

5. A 46a. pontot (91/672/EGK tanácsi irányelv) követően a következő ponttal egészül ki:

"46b. 396 L 0050: A Tanács 1996. július 23-i 96/50/EK irányelve a Közösségen belüli belvízi árufuvarozásra és személyszállításra vonatkozó nemzeti hajóvezetői bizonyítvány megszerzési feltételeinek összehangolásáról (HL L 235., 1996.9.17., 31. o.).

Az irányelv rendelkezéseit a Megállapodás alkalmazásában a következő kiigazítással kell alkalmazni:

az I. mellékletben az "Európai Uniós minta" szavakat az EFTA-államok által kiállított, belvízi árufuvarozásra és személyszállításra vonatkozó hajóvezetői bizonyítványok tekintetében el kell hagyni."

--------------------------------------------------